ՀՀ նախագահն ընդգծեց, որ ֆունդամենտալ և կիրառական գիտություններն աստիճանաբար մերձենում են, և այսօրվա գիտական աշխատանքի արդյունքը կարող է կիրառվել տարիներ անց: «Ժամանակակից աշխարհում գիտության մեջ ներդրում կատարում են նաև եկամուտ ստանալու նպատակով, հետևաբար, երբ մենք խոսում ենք բիզնեսը գրավիչ դարձնելուց, պետք է անդրադառնանք նաև գիտական միջավայրը գրավիչ դարձնելուն»,- ընդգծեց Արմեն Սարգսյանը՝ վստահեցնելով, որ գիտության հանդեպ վերաբերմունքը պետք է սկսվի կրթական օջախից, և պետք է շատ ուշադիր և նվիրումով խորացնել ուսումնասիրությունները և հետազոտությունները հումանիտար գիտությունների և, հատկապես, հայագիտության ոլորտում: